# Maddi Barber

Maddi Barber Gutiérrez (Lakabe, Nafarroa Garaia, 1988ko abuztuaren 23a) nafar zinemagilea da.

## Biografia

Lizentziaduna Ikus-entzunezko Komunikazioan, masterra egin zuen Ikusizko Antropologian, Manchesterko Unibertsitatean. 2015ean, Zinergentziak #15 proiektuan parte hartu eta Distantziak film luzea zuzendu zuen modu kolektiboan. 2018an, Yours Truly film laburra egin zuen Christopher Murray eta Charlotte Hoskinsekin batera (Punto de Vista jaialdiaren Sekzio Ofizialean parte hartu zuen).
2018ko Donostiako Zinemaldian 592 metroz goiti dokumentala aurkeztu zuen Zabaltegi-Tabakalera begirada berriak bilatzen dituen sailean. Itoitzen urak hartutako lurraldearen inguruan filmatutako dokumentala. 2019an berriz, Urpean lurra filma estreinatu zuen, Donostiako 67. Zinemaldian Zabaltegi-Tabakalera sailean
2024ko azaroan ‘Harria eta Poltsa’ izeneko instalazioa jarri zuen ikusgai Donostiako San Telmo museoan, Museo Bikoitza programarekin ondua, eta, besteak beste, arkeologian eta museologian gertatzen diren lekualdatzeak arakatzen dituen lana.

## Lanak
### Filmografia

* Distantziak (2015)
* Yours Truly (2018)
* 592 metroz goiti (2018)
* Urpean lurra (2019)
* Gorria (2020)
* Paraiso (2021). Marina Lameirorekin elkarlanean.

### Instalazioak

* Harria eta poltsa. (2023/2024). Donostiako San Telmo museoan.

## Sariak

* 2010ean Ermuko Kameratoia ikus-entzunezko rallyaren seigarren edizioan lehenengo saria lortu zuen “Ermmugarra” izeneko lanarekin.
* 2012an BBK-k, Azkue Fundazioak eta Bizkaiko Foru Aldundiak antolatutako BBKklip lehiaketako saria lortu zuen, 25 urtetik gorako kategorian. Euskara, Euskal Herria edo bertako gizarteagaz lotura duten film laburrak lehiaketan.
* 2018an saritua izan zen Nafarroakoo Artista Gazteen Topaketetan Ikus-entzunezko proiektuen sailean. Epaimahaiak 592 metroz goitin egindako lana saritu nahi izan zuen.
* 2018an Piriniotar behi arrazari buruzko bigarren argazki lehiaketa irabazi zuen Elizondon (Nafarroa)
* 592 metroz goiti filma 2019ko Goya Sarietarako aurretiko hautaketan egon zen
* 2019an Urpean lurra filmari Montaia onenaren eta Kartelik onenari sari eman zioten Valentziako nazioarteko erdimetraien jaialdian, La Cabinaren XII. edizioan
* 2020an Gorria lanagatik epaimahaiaren sari berezia DocumentaMadrid Nazioarteko zine jaialdian.

## Erreferentziak

* ↑ Ilintxeta, Reyes. (2019-01-20). «"Nola egin daiteke paisaiaren edo leku baten dolua?"» Argia (Noiz kontsultatua: 2020-03-13).
* ↑ (Gaztelaniaz) «Maddi Barber» CCCB (Noiz kontsultatua: 2020-03-13).
* ↑ «X Films - Punto de Vista - Nafarroako Zinema Dokumentaleko Nazioarteko Jaialdia» www.puntodevistafestival.com (Noiz kontsultatua: 2020-03-13).
* ↑ «Kimuak» www.kimuak.com (Noiz kontsultatua: 2020-03-13).
* ↑ «Maddi Barber: 'Itoitzek eragiten dizkidan kontraesanak filmatu nahi nituen'» Euskal Irrati Telebista (Noiz kontsultatua: 2020-03-13).
* ↑ Uranga, Amagoia Gurrutxaga. ««Itoizko urtegiaren kontraesanak gugana ekarri nahi ditu filmak»» Berria (Noiz kontsultatua: 2020-03-13).
* ↑ «Maddi Barber, '592 metroz goiti' filmaren zuzendaria» www.naiz.eus (Noiz kontsultatua: 2020-03-13).
* ↑ «‘Harria eta Poltsa’, anitz desplazamendu bakar batean» Berria 2024-11-17 (Noiz kontsultatua: 2024-11-27).
* ↑ (Gaztelaniaz) Muguiro, Laura Puy. (2020-03-04). «Maddi Barber: "Me gusta abrir películas que se quedan en el malestar"» diariodenavarra.es (Noiz kontsultatua: 2020-12-13).
* ↑ «Maddi Barber eta Marina Lameiroren 'Paraíso' aurkeztu du Artiumek - Araba» Alea.eus (Noiz kontsultatua: 2021-07-04).
* ↑ «Maddi Barber, 2023/2024 - Museo San Telmo» www.santelmomuseoa.eus (Noiz kontsultatua: 2024-12-14).
* ↑ Ermuko Kameratoia ikus-entzunezko rallyaren seigarren edizioan lehenengo saria lortu zuen “Ermmugarra. .
* ↑ «BBKklip bideo lehiaketako lehenengo edizinoko sariak banatu ditue Bilbon» bizkaie.biz (Noiz kontsultatua: 2020-03-13).
* ↑ https://iratiirratia.eus/index.php/2018/10/18/maddi-barber-saritua-izan-da-nafarroako-artista-gazteen-topaketetan/
* ↑ «Piriniotar behi arrazari buruzko bigarren argazki lehiaketa Maddi Barberek irabazi du - Baztan» Erran.eus (Noiz kontsultatua: 2020-03-13).
* ↑ «592 metroz goiti » Premios Goya 2020» www.premiosgoya.com (Noiz kontsultatua: 2020-03-13).
* ↑ (Gaztelaniaz) «“ELECTRIC SWAN” Y “HAUNTED” SE ALZAN CON EL PREMIO A MEJOR MEDIOMETRAJE DE SECCIÓN OFICIAL Y AMALGAMA DE LA XII EDICIÓN DE LA CABINA» La cabina 2019-11-29 (Noiz kontsultatua: 2020-03-13).
* ↑ (Gaztelaniaz) «Documenta Madrid premia la experimentación, la vuelta al campo y la memoria de la emigración cubana» Cine con Ñ (Noiz kontsultatua: 2020-12-14).

## Kanpo estekak

* Maddi Barber. Urpean lurra.
* 592 metroz goiti (Maddi Barber, 2018) Trailer
* Maddi Barber. Fitxa
* https://web.archive.org/web/20230807093950/https://cargocollective.com/maddibarber
* Maddi Barber. Elkarrizketa. Otros cines
* Maddi Barber. Donostia. Tabakalera. Zabaldegi
* Maddi Barber 592 metro goiti filmaren zuzendariarekin elkarrizketa Eitb.
* Donostiako zinemaldian ikus daitezkeen 5 pelikula atipiko. argia
* Datuak: Q68097895